Pozvánka na bezplatný online tréning
Bezplatný online tréning Spotrebiteľské právo a ochrana spotrebiteľa sa uskutoční online v dňoch 13.- 14.5.2021 a jeho hlavným cieľom je rozvíjať zručnosti a informovanosť o kľúčovej legislatíve a aktuálnych zmenách v oblasti spotrebiteľskej legislatívy na úrovni EÚ a ich aplikácii na Slovensku.
Čo od kurzu očakávať?
Získate prehľad o kľúčových témach a problémoch spotrebiteľského práva, venovať sa budeme problematike poskytovania predzmluvných informácií, právu na odstúpenie od zmluvy, nekalým obchodným praktikám, s dôrazom na špecifiká offline a online prostredia a udržateľnú spotrebu.
Absolvovaním kurzu tiež získate:
- prehľad o kľúčových EÚ a národných nariadeniach a legislatíve a ako ich aplikovať na Slovensku
- informácie o nástrojoch a mechanizmoch, ktoré sú spotrebiteľom k dispozícii pri uplatňovaní ich práv
- skúsenosť s praktickými cvičeniami a technikami ako lepšie poradiť spotrebiteľom s ich každodennými starosťami a sťažnosťami
- prístup ku komunite ďalších profesionálov z oblasti ochrany spotrebiteľa
- kvalitné vzdelávacie materiály a zdroje informácií, ktoré vám pomôžu v ďalšej práci
- certifikát o absolvovaní kurzu, distribuovaný Európskou komisiou a BEUC
- informácie, ktoré vám pomôžu skvalitniť už poskytované poradenstvo
Školenie povedie mediátorka a dlhoročná spotrebiteľská poradkyňa JUDr. Renáta Dolanská v spolupráci s JUDr. Luciou Lorenčíkovou, expertkou na oblasť spotrebiteľských práv v digitálnom prostredí. Predmetom diskusie bude aj dopad pandémie Covid-19 na spotrebiteľské práva a ich uplatňovanie v praxi.
Kto sa môže prihlásiť?
Cieľom školenia je prepojiť profesionálov z oblasti ochrany spotrebiteľa na Slovensku, ako sú zástupcovia spotrebiteľských organizácií, národných a kontrolných autorít. Prihlásiť sa môžu pracovníci, ktorí priamo alebo nepriamo poskytujú pomoc a podporu spotrebiteľom pri uplatňovaní ich práv z rôznych oblastí.
Praktické informácie
Školenie sa uskutoční na online platforme Zoom vo forme dvoch online blokov v čase od 9:30 do 14:30, vo štvrtok a v piatok 13.-14.5.2021. Podrobný program podujatia zverejníme v krátkom čase. Bližšie informácie rada poskytne Ing. Soňa Ďurčová – email@example.com.
Vzdelávací online kurz organizuje Spoločnosť ochrany spotrebiteľov a je súčasťou celoeurópskeho projektu Consumer PRO, iniciatívy Európskej komisie na budovanie kapacít európskeho spotrebiteľského hnutia, ktorý realizuje BEUC- Európska spotrebiteľská organizácia.
Zaregistrujte sa hneď, počet účastníkov je obmedzený a organizátor si vyhadzuje právo výberu.